recursal/SuperWikiNEXT-32B huggingface dataset:
**Charles C. Adams Jr.** (s. 25. elokuuta 1947 Belfast, Pohjois-Irlanti) on yhdysvaltalainen juristi, joka toimi Yhdysvaltain Suomen-suurlähettiläänä heinäkuusta 2015 tammikuuhun 2017. Häntä edelsi Bruce Oreck ja seurasi Robert Pence.

Presidentti Donald Trump erotti Adamsin tehtävistään virkaanastujaispäivänään 20.1.2017. Trump ei nimennyt tehtävään heti Adamsin seuraajaa, vaan hänen tehtäviään hoiti suurlähetystön ylin virkamies Donna Welton Pencen nimitykseen saakka.

Adams syntyi Belfastissa isänsä ollessa siellä diplomaattisella komennuksella. Lisäksi hän on asunut ja opiskellut muun muassa Ranskassa, Saksassa, Marokossa ja Senegalissa. Adams puhuu englannin lisäksi saksaa, ranskaa ja swahilia, jota hän oppi toimiessaan 1970-luvun alussa vapaaehtoisena Yhdysvaltojen Rauhanjoukoissa Keniassa.

Adams oli mukana Barack Obaman ensimmäisessä presidentinvaalikampanjassa vuonna 2008. Hän toimi myös Obaman uudelleenvalintakampanjassa ulkoamerikkalaisten kampanja-avustustyön päällikkönä. Juristina Adams on erikoistunut kansainväliseen välimiesoikeuteen eli kiistakysymysten sovitteluun ilman oikeuskäsittelyä. Hän työskenteli vuodesta 1987 aina suurlähettilääksi nimittämiseensä asti johtotehtävissä suuressa kansainvälisessä Akin Gump Strauss Hauer & Feld -lakitoimistossa Genevessä, Sveitsissä. Hän on kuulunut myös kansainvälisen ihmiskaupan vastaisen End Human Trafficking Now -järjestön hallitukseen. Presidentti Obama nimitti Adamsin suurlähettilääksi Helsinkiin kesällä 2014, mutta puoluekiistojen vuoksi Yhdysvaltain senaatti vahvisti nimityksen vasta kesäkuussa 2015.

Adams on asunut Genevessä vuodesta 1987. Hänen puolisonsa on serbialais-makedonialainen Vera Adams, joka on myös juristi. Pariskunnan kotikieli on ranska. Heillä on yksi tytär. Adamsilla on myös yksi poika aiemmasta avioliitostaan suomalaistaustaisen naisen kanssa. Adams vieraili Suomessa ensimmäistä kertaa kesällä 1975, jolloin hän kävi tapaamassa vaimonsa sukulaisia.

Lähteet
-------

1. 1 2 3  Saarikoski, Laura: USA:n uusi Suomen-lähettiläs Charles C. Adams Jr. ei aio esiintyä ilman paitaa *Helsingin Sanomat*.  25.6.2015. Viitattu 26.6.2015.
2. ↑  Palojärvi, Eeva: USA:n suurlähettiläs Adams jättää Suomen jo viikon päästä *Helsingin Sanomat*.  13.1.2017. Viitattu 10.2.2021.
3. ↑  Similä, Ville: Seuraava USA:n Suomen-suurlähettiläs on swahilia puhuva sovittelija  18.7.2014. HS.fi.  Arkistoitu 11.8.2014. Viitattu 30.7.2014.
4. ↑  Yhdysvallat valitsi uuden Suomen-suurlähettiläänsä  18.7.2014. Ilta-Sanomat.  Arkistoitu 20.7.2014. Viitattu 30.7.2014.
5. ↑  Charles C. Adams Jr. *Suomen Kuvalehti* 34/2015, s. 46–49.


|  |  |  |
| --- | --- | --- |
| Edeltäjä:**Bruce Oreck** | **Yhdysvaltain Suomen-suurlähettiläs**2015–2017 | Seuraaja:**Robert Pence** |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* SNAC

 |

 |
Järvi vuonna 2017.
**Pappjärv** on Virossa Võrumaalla Võrun kunnan Kosen kauppalassa sijaitseva järvi.

Maantietoa
----------

Järvi on 370 metriä pitkä, 225 metriä leveä, ja sen pinta-ala on 5,2 hehtaaria. Se sijaitsee Kosen taajama-alueella Vatseliinasta ja Haanjasta Võruun tulevien teiden risteyksessä. Järven itäpuolella ulottuu omakotitaloalue rantaan asti. Pohjoispuolella on tehdas ja muutama talo. Eteläpuoli on maanteiden reunustamaa aluetta. Vain järven eteläpuolen rannoilla on jyrkät rinteen.

Luontoarvoja ja luokittelu
--------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. *keskmise karedusega kihistunud veega järv*). Järvi luokitellaan limnologisesti hypertrofiseksi järveksi, kun veden ravinnepitoisuudet ovat erittäin korkealla (vir. *hüpertroofne tai liigtoiteline*, HY). Silloin on järven biomassa suuri sekä mikrobitason että vesikasvillisuuden osalta.

Vesistösuhteita
---------------

Pappjärv kuuluu Võhandu jõen valuma-alueeseen, jossa sen lasku-uoma Koreli oja on Vanajõgen sivuhaara. Järveen ei tule ojia ja sen laskuoja alkaa järven länsipäästä ja se laskee suoraksi kaivettuna ojana Koreli ojaan asuinalueen pohjoispuolella. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Huomautuksia
------------

1. 1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.

Lähteet
-------

1. 1 2 3 4 5 6 7 8 9 10  Keskkonnaregister: Pappjärv (VEE2137900) *Keskonnainfo*. Tallinna, Viro:  Keskkonnaministeerium. Viitattu 22.8.2020. (viroksi)
2. 1 2  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 22.8.2020). (viroksi) (Arkistoitu – Internet Archive)
**Arvo Oskar Wiitanen** (8. heinäkuuta 1902 – 8. syyskuuta 1961) oli suomalainen eversti ja sotilasasiamies.

Wiitanen ylennettiin everstiksi 1954. Hän oli Topografikunnan päällikkönä 1954–1956 ja sen jälkeen Suomen sotilasasiamiehenä Moskovassa vuosina 1956–1959. Hän toimi yhteysupseerina, kun Neuvostoliiton puolustusministeri marsalkka Rodion Malinovski vieraili Suomessa 23. kesäkuuta – 2. heinäkuuta 1961. Heti vierailun jälkeen Wiitanen sairastui vakavasti ja kuoli syyskuun alkupuolella. Sairaalassa ollessaan hän kertoi vierailun kokemuksista 14. heinäkuuta puolustusvoimain komentajan sijaiselle kenraaliluutnantti Viljaselle. Viljanen laati keskustelun perusteella raportin, jonka vastaanottajina olivat kenraali Sakari Simelius ja puolustusministeri Lars Björkenheim.

Wiitasen puoliso oli venäläissyntyinen Elisabeth Wiitanen, o.s. Kozlowsky (1908–1995), jonka isä oli Suomessa emigranttina asunut kenraalimajuri Aleksandr Kozlowsky.

Julkaisuja
----------

Nimellä *A. O. Wiitanen* :

* *Puna-armeijan tykistö ja sen taisteluohjesääntö vertailun valossa*. Tiede ja ase 3/1935

Lähteet
-------

1. 1 2  Arvo Wiitasen hautakivi, Ortodoksinen Pyhän Nikolauksen hautausmaa, Helsinki (BillionGraves)
2. ↑  Marsalkka Malinovskin vierailu kesäkuussa 1961, Suomi kylmässä sodassa-sivusto (Arkistoitu – Internet Archive)
3. ↑  Jussi Konttinen: Vaiteliaat kapinalliset (vain tilaajille). Helsingin Sanomat 13.3.2011. Viitattu 5.12.2020.
4. ↑  Viite julkaisuun
*Tämä artikkeli käsittelee lastenromaania. Samannimisestä elokuvasta kertoo artikkeli Gangsterimummi (elokuva).*

**Gangsterimummi** (engl. *Gangsta Granny*) on David Walliamsin vuonna 2011 ilmestynyt lastenromaani. Kirjan on kuvittanut Tony Ross ja julkaissut kirjakustantamo HarperCollins.

Juoni
-----

**Varoitus:  Seuraava kirjoitus paljastaa yksityiskohtia juonesta.**
11 vuoden ikäinen Ben joutuu joka perjantai jäämään hoitoon kaalinhajuisen ja kuorsaavan mumminsa luokse. Ben inhoaa mummin luona oloa, sillä hän pelaa vain Scrabblea ja keittää ruokia kaalista. Eräänä päivänä Ben huomaa mumminsa kaapissa purkin, joka on täynnä jalokiviä. Mummi haluaa saada Benin kiinnostumaan, joten hän selittää olevansa mestarivaras ja että kaikki ne korut ovat hänen varastamiaan.

Putkista ja viemäreistä kiinnostunut Ben innostuu ja alkaa heti suunnitella Kruununjalokivien ryöstämistä ja matkaa Lontoon Towerin linnaan. Hän pyytää mummia mukaan, ja epäilevä mummi suostuu lähtemään mukaan yhdellä ehdolla: he palauttaisivat varastamansa Kruununjalokivet takaisin linnaan seuraavana päivänä. Juuri ennen lähtöä mummilla kuitenkin todetaan syöpä, ja hän joutuu sairaalaan. Mummi kertoo muutaman päivän kuluttua Benille, että hän on jo terve, kiipeää sairaalan seinää pitkin ulos ja lähtee Benin kanssa kohti Lontoon Toweria. Benin isä ja äiti ovat tapansa mukaan lähteneet katsomaan *Tanssii tähtien lailla*-tanssiesitystä ja olivat jättäneet Benin mummin luo.

Ben ja mummi uivat Towerin linnan viemäreistä sisään ja ohittivat vartijat, kunnes he viimein pääsevät jalokivien luo. Juuri ennen kuin Ben ehtii murtaa jalokivien yllä olevan suojalasin, saapuu kuningatar ja hämmästyy nähdessään heidät varastamassa arvokkaita Kruununjalokiviä. Kuningatar on kuitenkin armollinen ja päästää heidät menemään ilman rangaistusta, ja he jättävät jalokivet Towerin linnaan ja lähtevät kotiin. Kotona kuitenkin selviää, että mummi ei ollut elämänsä aikana varastanut mitään, hän oli sepittänyt kaiken Benille jotta poika innostuisi jäämään hänen luokseen joka perjantai. Mummi paljastaa myös, että hän on yhä kuolemansairas ja oli karannut sairaalasta. Mummi viedään sairaalaan, mutta liian myöhään; hän kuolee juuri ennen joulua, mutta Benin mieleen jäi yhä heidän suurenmoinen seikkailunsa Lontoon Towerin linnassa.

**Juonipaljastukset päättyvät tähän.**

Lähteet
-------

1. ↑  Gangsterimummi *Kirjasampo*. Viitattu 31.5.2019.
2. ↑  Gangsta Granny *Booktrust.org*. Viitattu 1.6.2019. (englanniksi)
**David Wechsler** (12. tammikuuta 1896 – 2. toukokuuta 1981) oli yhdysvaltalainen psykologi. Hänet tunnetaan älykkyystesteistään.

Nuoruus ja opiskelu
-------------------

Wechsler syntyi romanianjuutalaiseen perheeseen ja muutti vanhempiensa kanssa Yhdysvaltoihin lapsena. Hän opiskeli Columbian yliopistossa, ja suoritti tohtorintutkinnon vuonna 1925 Robert S. Woodworthin ohjauksessa. Toisen maailmansodan aikana hän kehitti Yhdysvaltain armeijalle psykologisia testejä uusien asevelvollisten tutkimiseksi.

Ura
---

Vuonna 1932 Wechsleristä tuli johtava psykologi New York osavaltion Bellevuen psykiatriseen sairaalaan, jossa hän työskenteli vuoteen 1967 saakka. Hänen kuollessaan vuonna 1981 hänen kehittämänsä psykologiset testit olivat jo keränneet runsaasti arvostusta.

Testit
------

Wechsler tunnetaan parhaiten älykkyystesteistään. *Wechsler Adult Intelligence Scale* (WAIS) kehitettiin alun perin vuonna 1939 nimellä Wechsler-Bellevue Intelligence Test. Myöhemmin Wechsler kehitti sen pohjalta lapsille tarkoitetun version *Wechsler Intelligence Scale for Children* (WISC), joka julkaistiin ensimmäisen kerran vuonna 1949 ja esikouluikäisten ja pienempien lasten version *Wechsler Preschool and Primary Scale of Intelligence* (WPPSI), jonka ensimmäinen versio ilmeistyi vuonna 1967. Wechsler kehitti testistönsä tutkiakseen potilaitaan Bellevuen sairaalassa, sillä hän piti silloista runsaasti käytettyä Binet`n älykkyystestiä riittämättömänä. Yhä runsaasti käytetyt testit perustuvat Wechslerin käsitykseen älykkyydestä yksilön yleisenä kykynä toimia tarkoituksenmukaisesti, ajatella rationaalisesti ja toimia tehokkaasti ympäristössään.*lähde?*

Mensa ja muut samanlaiset korkean älykkyysosamäärän seurat, esimerkiksi Triple Nine Society, käyttävät Wechslerin WAIS-testiä jäsenyyteen pääsemisen mittaustestinä.*lähde?*

Lähteet
-------

1. 1 2 3 4  David Wechsler In History Of Counseling Psychology *IResearchNet*. Viitattu 30.8.2019. (englanniksi)
2. ↑  David Wechsler *Wechsleriqtest.com*.  30.7.2018.  Arkistoitu 7.4.2019. Viitattu 30.8.2019. (englanniksi)

Aiheesta muualla
----------------

* Saxon, Wolfgang: Obituaries – Dr. David Wechsler, 85, Author of Intelligence Tests *The New York Times*.  3.5.1981. Viitattu 30.8.2019. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola
* Portugali

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
David X. Cohen vuonna 2010
**David Samuel Cohen** eli **David X. Cohen** (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarjoissa *Simpsonit* ja *Futurama*.

Cohen aloitti käsikirjoittajan uransa vuonna 1992 animaatiosarjassa *Beavis ja Butt-head*. *Simpsoneiden* käsikirjoittajiin hän kuului 6.–10. tuotantokaudella vuosina 1994–1998 ja kirjoitti sarjaan 13 jaksoa. Hän käytti tuolloin nimeä **David S. Cohen**, mutta alkoi käyttää nimessään X-kirjainta erottuakseen *Courage the Cowardly Dog* -sarjan käsikirjoittajasta David Steven Cohenista. Cohen kehitti *Futurama*-sarjaa yhdessä Matt Groeningin kanssa ja toimi vuodesta 1998 sen pääkäsikirjoittajana sekä apulaistuottajana.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
Mikael Konttinen
**Mikael Konttinen** (s. 23. helmikuuta 1984 Sollentuna, Ruotsi) on suomalainen laulaja.

Konttinen syntyi Ruotsissa mutta varttui Suomen Pylkönmäellä. Nykyisin hän asuu Helsingissä. Konttinen on harrastanut musiikkia ja laulamista pienestä pitäen ja opiskellut Helsingin ammattikorkeakoulun pop/jazz-musiikin koulutusohjelmassa. Vuonna 2006 Konttinen lauloi Seinäjoen Tangomarkkinoiden finaalissa. Varusmiespalvelusaikanaan hän esiintyi solistina useissa Puolustusvoimien varusmiessoittokunnan esityksissä, ja tätä kautta hänet löydettiin laulamaan Suomen itsenäisyyspäivän linnanjuhliin vuonna 2006. Hän teki tällöin vaikutuksen linnan kutsuvieraisiin ja noin kahteen miljoonaan televisionkatselijaan. Juhlien jälkeen Konttinen sai levytyssopimuksen, ja hänen debyyttialbuminsa ilmestyi keväällä 2008. Konttisen musiikkityylissä on elementtejä iskelmästä ja popmusiikista, ja häntä kiinnostaa vanha tanssiorkesteritraditio. Kaksi jo julkaistua singleä *Pilvet* ja *Kerran* ovat menestyneet radiokanavilla hyvin.

Konttinen oli mukana vuoden 2008 Euroviisu-karsinnoissa Kerkko Koskisen säveltämällä kappaleella "Milloin". Hän pääsi alkukarsinnoista Suomen finaaliin, muttei tullut valituksi loppukilpailuun Belgradiin.

Konttinen valmistui tammikuussa 2011 lentäjäksi Suomen Ilmailuopistosta.

Konttinen on myös ryhtynyt lauluntekijäksi, sillä osa soolotuotannon kappaleista on Mikaelin säveltämiä. Lisäksi hän on säveltänyt joitakin kappaleita myös Gugille.

Lisäksi Mikael on tehnyt yhteistyötä myös naisartistien kanssa, esimerkiksi Mikaelilla oli oma musiikkisarja nimeltään Mikaelin Naiset, jossa eri naisartistit esittävät Mikaelin kanssa itselleen tärkeitä kappaleita.

Albumit
-------

* *Tuntematon tie*  (Universal, 2008)
* *Ota kiinni*  (Universal, 2010)
* *Hurmaavia aamuja* (Universal, 2016)

Lähteet
-------

1. 1 2  Vuoristo, Maarit: Laulava lentäjä *Apu*.  15.4.2008. Viitattu 26.2.2011. [vanhentunut linkki]
2. ↑  Jokinen, Juha Veli: Työtön lentäjä *Iltalehti*.  20.2.2011. Viitattu 25.5.2011.
3. ↑  Mikael Konttisen sävellyksiä (Arkistoluettelo) *Finna*. Viitattu 30.8.2015.
4. ↑  Yle Areena - Mikaelin Naiset *areena.yle.fi*.  Arkistoitu 1.9.2015. Viitattu 30.8.2015.
5. ↑  Mikaelin naiset - Mikael Konttinen *magnumlive.fi*. Viitattu 30.8.2015. [vanhentunut linkki]

Aiheesta muualla
----------------

* Mikael Konttisen viralliset kotisivut
* Mikael Konttinen Meteli.netissä

* Kuvia tai muita tiedostoja aiheesta **Mikael Konttinen** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |
**Hartfordin sirkuksen tulipalo** 6. heinäkuuta 1944 on yksi Yhdysvaltain historian pahimmista tulipaloista. Se tapahtui Hartfordin kaupungissa Connecticutissa. Tulipalossa kuoli arvioiden mukaan 167 ihmistä ja yli 700 loukkaantui. Tarkkaa uhrien lukumäärää ei tiedetä, koska osa uhreista on voinut palaa kokonaan, joten heitä ei ehkä löydetty. Telttaan jaettiin vapaalippuja, ja yleisön joukossa on voinut olla esimerkiksi kodittomia, joiden katoamisista ei olisi tehty ilmoituksia.

Onnettomuus tapahtui Ringling Bros. and Barnum & Bailey Circus -yhtiön teltassa. Palon syttymissyytä ei tiedetä. Syynä on voinut olla tupakointi tai tuhopoltto. Vuosia myöhemmin eräs muista tuhopoltoista epäilty henkilö tunnusti sytyttäneensä tulipalon, mutta hän perui tunnustuksensa jälkeenpäin eikä häntä tuomittu tästä teosta.

Ringling Bros. -yhtiö maksoi yhteensä lähes viisi miljoonaa dollaria korvauksia uhreille ja heidän perheilleen, mutta yhtiö ei katsonut olevansa vastuussa itse tulipalosta. Yhtiön johtoon kuulunut ja lyhyen vankeustuomion saanut James A. Haley toimi myöhemmin Yhdysvaltain edustajainhuoneen jäsenenä vuosina 1953–1977.

Onnettomuuspaikalla otetussa valokuvassa näkyy klovni Emmett Kelly kantamassa vesiämpäriä. Onnettomuudesta alettiin käyttää nimitystä *Päivä jolloin klovni itki*.

Little Miss 1565
----------------

Tulipalon tunnetuin uhri on tunnistamaton valkoiseen mekkoon pukeutunut tyttö, josta käytetään nimitystä "Little Miss 1565". Connecticutin viranomaiset arvioivat vuonna 1991, että uhri oli nimeltään Eleanor Emily Cook ja kotoisin Massachusettsista. Eleanorin äidin sisarukset eivät kuitenkaan tunnistaneet 1565:tä vuonna 1944, kun vainaja näytettiin heille.

Lähteet
-------

1. ↑  Tuntematon tyttö ja hänen hautansa.  *Helsingin Sanomat*, 27.12.1963, s. 9.
2. ↑  The Hartford Circus Fire *circusfire1944.com*. Viitattu 16.4.2019. (englanniksi)
3. 1 2  Major American Fires: Hartford Circus Fire *guides.library.illinois.edu*. Viitattu 16.4.2019. (englanniksi)
4. ↑  The Hartford Circus Fire *connecticuthistory.org*.  6.7.2015. Viitattu 16.4.2019. (englanniksi)
5. ↑  James A. Haley *circusesandsideshows.com*. Viitattu 16.4.2019. (englanniksi)
6. ↑  Tears of a Clown *The Paris Review*.  6.7.2016. Viitattu 16.4.2019. (englanniksi)
7. ↑  Eleanor Emily Cook, age 8 *circusfire1944.com*. Viitattu 16.4.2019. (englanniksi)
**Hartmut Höll** (s. 24. marraskuuta 1952 Heilbronn) on saksalainen pianisti.

Höll opiskeli 1970-luvulla Stuttgartin valtiollisessa musiikin ja esittävien taiteiden yliopistossa Hermann Reutterin johdolla. Hän pääsi opiskeluaikanaan säestämään Elisabeth Schwarzkopfin mestariluokkia ja tapasi tulevan vaimonsa, Mitsuko Shirain, jonka kanssa on sittemmin luonut uran liedparina. Höll on vakiintuneen ohjelmiston ohella tuonut esiin vähemmän tunnettujen säveltäjien teoksia. Hän on Shirain kanssa levyttänyt Capriccio-levymerkille muiden muassa Franz Schubertin, Wolfgang Amadeus Mozartin, Johannes Brahmsin, Robert Franzin, Viktor Ullmannin, Hugo Wolfin, Alban Bergin, Hermann Reutterin, Hanns Eislerin ja Karl Michael Komman lauluja. Höll on tehnyt levytyksiä myös muille levy-yhtiöille, kuten Deccalle ja EMI:lle. Moni levytys on tuonut hänelle kansainvälisiä palkintoja, kuten Diapason d'Orin ja Preis der deutschen Schallplattenkritikin.

Vuosina 1982–1992 Höll toimi Dietrich Fischer-Dieskaun liedsäestäjänä. Kaksikko esiintyi yhdessä muun muassa festivaaleilla Salzburgissa, Edinburghissa, Firenzessä, Münchenissä, Berliinissä ja Tokiossa sekä New Yorkin Carnegie Hallissa. Lähes kahden vuosikymmenen ajan Höll säesti Renée Flemingiä konserteissa Euroopassa, Australiassa, Aasiassa ja Yhdysvalloissa. Muita laulajia, joiden kanssa hän on tehnyt yhteistyötä, ovat olleet muiden muassa Thomas Hampson, Christoph Prégardien, Wolfgang Holzmair, Liao Changyong, Josef Protschka, Zheng Zhou, Roman Trekel, Urszula Kryger, Yvonne Naef, Jochen Kowalski, Hermann Prey, Jadwiga Rappé, Peter Schreier, Ilker Arcayürek ja Äneas Humm. Muihin yhteistyökumppaneihin ovat kuuluneet Tabea Zimmermann, Eduard Brunner, Jörg Widmann, Gervase de Peyer ja Sabine Meyer.

Höll on toiminut professorina Karlsruhen musiikkikorkeakoulussa, jonka rehtoriksi pääsi lokakuussa 2007. Hän on vieraillut professorina Helsingissä (1998/99) ja Salzburgin Mozarteumissa (1994–2003). Lisäksi hän on opettanut Zürichin taidekorkeakoulussa (ZHdK) ja pitänyt mestarikursseja monissa eri paikoissa, kuten Savonlinnassa. Hän on toiminut usein eri kilpailujen tuomarina. Vuosina 1985–2007 hän oli Stuttgartin Kansainvälisen Hugo Wolf -akatemian taiteellinen johtaja. Hänen taiteellisen johtajuutensa aikana siellä muun muassa perustettiin kansainvälinen taidelaulukilpailu.

Lähteet
-------

1. ↑  Deutsche Vornamen der letzten 500 Jahre, s. 27 Onno Gabriel
2. ↑  Hartmut Höll, piano Philadelphia Chamber Music Society
3. 1 2 3  Hartmut Höll Oxford Lieder


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**David Wayne** (1. tammikuuta 1958 – 10. toukokuuta 2005) oli yhdysvaltalainen heavy metal -solisti, joka tunnetaan parhaiten Metal Church -yhtyeestä.

Elämäkerta
----------

David Wayne Carnell syntyi Rentonissa Washingtonin osavaltiossa nelilapsisen perheen esikoisena. Ennen siirtymistään musiikkiuralle hän toimii Yhdysvaltojen armeijassa lääkintämiehenä.

Vuonna 1983 Wayne liittyi Metal Churchiin, jonka kanssa hän nauhoitti kaksi yhtyeen menestyneintä studioalbumia *Metal Church* (1984) ja *The Dark* (1986).

Wayne erosi Metal Churchista vuonna 1986 ja perusti vuonna 1988 Reverend -yhtyeen Dennis O’Haran ja Brian Korbanin kanssa. O’Hara ja Korban olivat aikaisemmin kuuluneet Metal Churchiin Waynen tilalle tulleen Mike Howen kanssa Heretic-yhtyeeseen. Reverend oli Metal Churchiin verrattuna lähempänä thrash ja speed metallia. Wayne levytti yhtyeen kanssa kaksi studioalbumia, kaksi studio-EP:tä ja live-EP:n ennen yhtyeen hajoamista vuonna 1993.

Wayne palasi Metal Churchiin 1998, jolloin ilmestyi myös alun perin *The Darkia* seuranneella kiertueella äänitetty livealbumi. Vuonna 1999 ilmestyi vielä uusi studioalbumi *Masterpeace*, joka jäi Waynen viimeiseksi Metal Churchin kanssa. Wayne ilmaisi myöhemmin pettymyksensä uuteen albumiin ja erosi yhtyeestä uudestaan vuonna 2001. Samana vuonna hän perusti uuden, omaa nimeään kantavan yhtyeen. Yhtye julkaisi albumin *Metal Church*. Metal Churchin nimen käyttäminen Waynen sooloyhtyeen markkinoinnissa oli omiaan aiheuttamaan sekaannusta fanien keskuudessa, ja Metal Churchin nokkamies Kurdt Vanderhoof ei hyväksynyt sitä.

Wayne kuoli 10. toukokuuta 2005 kotipaikkakunnallaan Tacomassa Washingtonissa auto-onnettomuudessa saaminsa vammoihin. Waynen poismenoa seurasi hänen sooloyhtyeensä hajoaminen.

Diskografia
-----------

### Metal Church

* *Metal Church* (1984)
* *The Dark* (1986)
* *Live* (1998)
* *Masterpeace* (1999)

### Reverend

* *Reverend* (1989)
* *World Won't Miss You* (1990)
* *Play God* (1991)
* *Live* (1992)
* *A Gathering of Demons* (2001)

### Wayne (David Wayne's Metal Church)

* '’Metal Church *(2001)*

Lähteet
-------

1. 1 2  *David Wayne's Obituary*, (Arkistoitu – Internet Archive) Tacomascene.com
2. ↑  Reformed Heretic To Enter Studio Next Month Blabbermouth.net.  Arkistoitu 1.2.2013.  (englanniksi)
3. ↑  interview with David Wayne, 2001 Metalupdate.com.  (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Baffininnata** (*Festuca baffinensis*) on heinäkasvien (Poaceae) heimoon, pikkunatojen (*Festuca*) sukuun kuuluva kasvilaji. Toisinaan baffininnata on tulkittu samaksi lajiksi kuin lampaannata (*Festuca ovina*). Baffininnata voi risteytyä tundranadan (*Festuca brachyphylla*) tai muiden lähisukuisten lajien kanssa.

Baffininnata on tiiviisti mätästävä heinälaji, joka ei muodosta maarönsyjä. Sen varret kasvavat 5–25 cm korkeiksi, joskus jopa 30 cm korkeiksi. Lehtitupet ovat kiinni noin puolet niiden pituudesta. Kieleke on hyvin lyhyt, vain 0,1–0,3 mm pitkä. Lehtilavat ovat halkaisijaltaan 0,4–1,2 mm, tavallisimmin 0,6–1 mm, ja lehtilavoissa on viidestä seitsemään suonta, joskus vain kolme tai neljä. Varsilehdet ovat 5–40 mm pitkiä ja niiden lehtitupet ovat tavallisesti heikosti kiinni varren ympärillä. Kukintona on tavallisesti 1,5–4 cm pitkä röyhy, joskus harvoin terttu. Kukinnon tähkylät ovat 4,5–8,5 mm pitkiä ja niissä on kahdesta kuuteen kukkaa, tavallisesti kolmesta viiteen kukkaa. Kaikki tähkylän kukat jäävät kaleiden sisään; ulkokaleet ovat 2,2–4 mm pitkiä ja sisäkaleet 3–5 mm pitkiä. Ulkohelpeet ovat 3,5–6 mm pitkiä ja niiden kärjissä on 0,8–3,3 mm pitkät vihneet. Sisähelpeet ovat samanpituisia kuin ulkohelpeet tai hieman lyhyempiä.

Baffininnata kasvaa kosteilla ja soraisilla kasvupaikoilla kalkkipitoisilla tai vulkaanisilla alueilla. Baffininnadan levinneisyys on sirkumpolaarinen ja sitä tavataan sekä arktisilla että vuoristoissa.

Lähteet
-------

1. 1 2 3  Darbyshire, S. J. & Pavlickf, L. E.: *Festuca baffinensis* *Flora of North America*. Viitattu 9.10.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q15477649
* Wikispecies: Festuca baffinensis
* CoL: 6HS35
* EoL: 1114405
* EUNIS: 191548
* GBIF: 2704993
* GrassBase: imp04412
* GRIN: 459163
* iNaturalist: 162941
* IPNI: 402405-1
* IRMNG: 10199094
* ITIS: 40793
* NatureServe: 2.148572
* NCBI: 368352
* Open Tree of Life: 556071
* Plant List: kew-414578
* PLANTS: FEBA
* POWO: urn:lsid:ipni.org:names:277155-2
* Tropicos: 25511053
* VASCAN: 7646
* WFO: wfo-0000869886

 |

 |
**Armindo Tué Na Bangna** eli **Bruma** (s. 24. lokakuuta 1994 Bissau, Guinea-Bissau) on portugalilainen jalkapalloilija, pelipaikaltaan vasen laitalinkki. Hän on pelannut Portugalissa, Turkissa, Espanjassa, Saksassa ja Alankomaissa. Kaudella 2022–2023 hän edustaa turkkilaista Fenerbahçea lainalla alankomaalaisesta PSV Eindhovenista.

Ura
---

Bruma syntyi Guinea-Bissaussa, mutta muutti jo lapsena Portugaliin. Hän liittyi Sportingin nuorisoakatemiaan 12-vuotiaana.

Kausi 2012–13 oli Bruman ensimmäinen aikuisten tasolla. Hän aloitti Sportingin reservijoukkueessa toiseksi korkeimmalla sarjatasolla Segunda Ligassa. 6. joulukuuta 2012 CF Uniãoa vastaan Bruma teki kaksi maalia, mutta hänet ajettiin ulos ottelun loppuhetkillä, ja Sporting hävisi 2–3.

Helmikuussa 2013, 18 vuoden iässä, Bruma teki debyyttinsä Sportingin ykkösjoukkueessa, kun hän pelasi ensimmäisen puoliskon Marítimoa vastaan pelatusta ottelusta.

Bruma on pelannut Portugalin kaikissa nuorisomaajoukkueissa. Alle 20-vuotiaiden MM-kilpailuissa 2013 hän sijoittui maalipörssissä toiseksi tehtyään viisi maalia neljässä ottelussaan. Portugalin A-maajoukkueessa hän pelasi ensimmäisen kerran marraskuussa 2017. Hän teki maalin ystävyysottelussa Skotlantia vastaan lokakuussa 2018.

Yksityiselämä
-------------

Bruman isoveli Buomesca pelaa myös jalkapalloa laiturina, ja hänkin pelasi nuorena Sportingin riveissä.

Lähteet
-------

1. 1 2 3 4 5  Bruma Transfermarkt-sivustolla (englanniksi)
2. ↑  U.Madeira-Sporting, 3–2: Leões perdem na Madeira  6.12.2012. Record. Viitattu 22.7.2013. (portugaliksi)
3. ↑  Statistics - Top goals *FIFA.com*.  Arkistoitu 25.7.2013. Viitattu 22.7.2013.

Aiheesta muualla
----------------

* Bruman profiili ja tilastot Zerozero-sivustolla (englanniksi)
*Tämä artikkeli käsittelee draamaelokuvaa. Samannimisestä chileläisestä televisiosarjasta kerrotaan sivulla Brujas (televisiosarja).*

**Brujas** on vuonna 1996 ensi-iltansa saanut Álvaro Fernández Armeron ohjaama ja käsikirjoittama espanjalainen draamakomediaelokuva, jonka pääosia näyttelevät Penélope Cruz, Ana Álvarez ja Beatriz Carvajal.

*Brujasin* kuvaukset alkoivat 23. elokuuta 1995 ja päättyivät 30. syyskuuta 1995. Elokuva kuvattiin Madridissa, Espanjassa, ja sen tuotantoyhtiöinä olivat Canal+ España, Enrique Cerezo Producciones Cinematográficas ja Televisión Española. Elokuvan tuottajana oli Enrique Cerezo. *Brujas* sai ensi-iltansa Espanjassa 18. huhtikuuta 1996 ja oli Líder Filmsin teatterilevittämä. Elokuva tuotti Espanjassa 342 743 euron lipputulot.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Brujas* kertoo kolmesta eri-ikäisestä espanjalaisnaisesta. Patricia (Penélope Cruz) on 17-vuotias, joka harhailee ympäriinsä ja etsii tiettyä miestä. 27-vuotias Sol (Ana Álvarez) on ovelta ovelle kulkeva myyjä, joka on taloudellisessa ahdingossa ja heitetty ulos asunnostaan. Virginia (Beatriz Carvajal) on keski-ikäinen kotirouva, joka päättää aloittaa uuden elämän. Patricia, Sol ja Virginia viettävät hyvin ainutkertaisen vuorokauden yhdessä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Penélope Cruz  | … |  Patricia
  |
|  Ana Álvarez  | … |  Sol
  |
|  Beatriz Carvajal  | … |  Virginia
  |
|  Kiti Mánver  | … |  Rita
  |
|  Neus Asensi  | … |  Coneja
  |
|  Álex Angulo  | … |  talonmies
  |
|  Roberto Cairo  | … |  Paquete
  |
|  Jorge de Juan  | … |  Lucas
  |
|  Armando del Río  | … |  Raúl
  |
|  Luis Pérezagua  | … |  Cesáreo
  |
|  Pepo Oliva  | … |  Virginian aviomies
  |
|  Alejandra Grepi  | … |  rouva Heladería
  |
|  Adriano Prieto  | … |  herra Heladería
  |

Lähteet
-------

1. 1 2  BRUJAS *ipeliculas.es*. Ipeliculas.es. Viitattu 19.1.2017. (espanjaksi)
2. ↑  BRUJAS *sensacine.com*. Sensacine.com. Viitattu 19.1.2017. (espanjaksi)

Aiheesta muualla
----------------

* *Brujas* Internet Movie Databasessa. (englanniksi)
* *Brujas* SensaCinessä (espanjaksi)
* *Brujas* eCartelera Cinessä (espanjaksi)
**Heorhi Malhazovytš Zantaraja** (georg. გიორგი ზანთარაია, ukr. Георгій Малхазович Зантарая, s. 21. lokakuuta 1987 Gali, Abhasia, Georgia) on georgialaissyntyinen judon maailman- ja Euroopan-mestari, joka on edustanut koko kansainvälisen uransa Ukrainaa.

Zantaraja voitti maailmanmestaruuden 60 kg:n sarjassa Rotterdamissa 2009 kukistettuaan loppuottelussa japanilaisen Hiroaki Hiraokan. Hän saavutti samassa painoluokassa MM-hopeaa Tokiossa 2010 ja pronssia Pariisissa 2011. Hän sai 66-kiloisissa MM-pronssia 2013, 2014 ja 2018 sekä sijoittui viidenneksi 2017. Olympialaisissa hän on karsiutunut ensimmäisen ottelun tappion jälkeen sekä 2012 että 2016

Zantaraja voitti Euroopan-mestaruuden 60 kg:n sarjassa Istanbulissa 2011 sekä 66-kiloisissa Varsovassa 2017 ja Minskin Euroopan kisoissa 2019. EM-hopeaa hän saavutti 60 kg:n sarjassa Tbilisissä 2009. Lisäksi hän on sijoittunut viidenneksi 60-kiloisissa 2012 ja 66-kiloisissa 2014 sekä seitsemänneksi 60 kg:n painoluokassa 2010 ja 66-kiloisissa Euroopan kisoissa 2015. EM-joukkuekilpailussa hän on saavuttanut kultaa 2011 sekä pronssia 2013, 2015 ja 2017.

Zantaraja voitti alle 20-vuotiaiden Euroopan-mestaruuden 60 kg:n sarjassa 2006. Alle 23-vuotiaiden EM-kilpailuissa hän saavutti samassa painoluokassa pronssia 2007 ja 2008.

Zantaraja on voittanut kuusi IJF World Tourin kilpailua sekä sijoittunut kuusi kertaa toiseksi ja kahdeksan kertaa kolmanneksi. Maailmancupeista / Continental Open -kilpailuista hänellä on kaksi voittoa, kaksi kakkossijaa ja kuusi kolmossijaa.

Lähteet
-------

1. 1 2  Heorhiy Zantaraia *sports-reference.com*. Viitattu 1.11.2019. (englanniksi)
2. 1 2 3 4 5  GEORGII ZANTARAIA JUDOKA *judoinside.com*. Viitattu 1.11.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Encyclopedia of Modern Ukraine

 |

 |
**Michaela Blyde** (s. 29. joulukuuta 1995 New Plymouth, Uusi-Seelanti) on uusiseelantilainen rugbypelaaja ja olympiavoittaja.

Michaela Blyde tulee rugbyperheestä, sillä sekä hänen äitinsä että isänsä pelasivat lajia. Cherry Blyde edusti maatansa rugby union -maajoukkueessa, ja Steve Blyde pelasi rugby unionia kansallisella tasolla. Michaela aloitti rugbyn viisivuotiaana, mutta siinä vaiheessa, kun taklaaminen sallittiin, häntä alkoi pelottaa pelata poikien kanssa. Hän vaihtoi kahdeksanvuotiaana jalkapalloon, mutta 12-vuotiaana hän aloitti rugby-7-pelimuodon, kun Go for Gold -kampanjan aikana tyttöjä kannustettiin tutustumaan lajiin.

Blyde edusti Uutta-Seelantia ensimmisen kerran 17-vuotiaana Oceania Sevens -turnauksessa. Hän oli mukana Uuden-Seelannin joukkueessa Riossa olympialaisissa, mutta ei päässyt pelaamaan yhtään ottelua.

Blyde nousi todellisesti maailmanhuipulle kaudella 2016–2017, kun hän teki rugby-7:n maailmansarjassa eniten juoksumaaleja. Hän sai DHL Impact Player -palkinnon, ja valittiin vuoden 2017 rugby-7:n vuoden pelaajaksi. Uusi-Seelanti voitti kaudella maailmansarjan. Seuraavalla kaudella Uusi-Seelanti sijoittui toiseksi. Blyde oli voittamassa vuonna 2018 maailmanmestaruutta ja Kansainyhtöisen kisojen mestaruutta. Blyde valittiin kauden jälkeen ensimmäisenä naispelaajana toisen kerran perättäin vuoden pelaajaksi.

Uuden-Seelannin menestys jatkui maailmansarjassa myös vuosina 2019 ja 2020, jolloin maa voitti sarjan. Blyde oli mukana joukkueessa myös Tokion olympialaisissa, missä Uusi-Seelanti voitti olympiakultaa.

Lähteet
-------

1. 1 2 3 4 5 6  Blyde Michaela The Tokyo Organising Committee of the Olympic and Paralympic Games.  Arkistoitu 31.7.2021. Viitattu 31.7.2021. (englanniksi)
2. ↑  Kelly Bertrand: Black Ferns Sevens player Michaela Blyde's special bond with her mother *New Zealand Woman’s Weekly*.  3.5.2018. Are Media PTY Limited. Viitattu 31.7.2021. (englanniksi)
3. ↑  Christopher Reive: Rugby: Michaela Blyde models game on mum *NZ Herald*.  15.12.2018. NZME Publishing Limited. Viitattu 31.7.2021. (englanniksi)
4. ↑  Michaela Blyde New Zealand Rugby. Viitattu 31.7.2021. (englanniksi)
5. 1 2 3  Michaela Blyde New Zealand Olympic Committee. Viitattu 31.7.2021. (englanniksi)
**Riitta Teija Maarit Brännkärr** (o.s. **Salo**, s. 19. helmikuuta 1963 Kaustinen) on suomalainen kiekonheittäjä, joka saavutti 1980-luvun lopulla kolme SM-hopeaa ja edusti Suomea maaotteluissa. Hän edusti kotimaassa Kaustisen Pohjan-Veikkoja ja häntä valmensivat Sakari Penttilä ja Pentti Kahma.

Brännkärr edusti Suomea aikuisten maaotteluissa vuosina 1985–1989 ja sijoittui parhaimmillaan toiseksi Ruotsi-maaottelussa Tukholmassa 1989 ennätyksellään 52,86 m. Hän sai Kalevan kisoissa hopeaa 1987, 1988 ja 1989. Hän sijoittui Kalevan kisoissa neljänneksi vuosina 1985 ja 1986, viidenneksi vuonna 1984, kuudenneksi vuonna 1982, seitsemänneksi vuonna 1981 sekä kahdeksanneksi vuonna 1980. Hän voitti sisäratojen Suomen-mestaruuden Kuopiossa 1989 parhaalla hallituloksellaan 49,00 m.

Parhaat tulokset vuosittain
---------------------------

| Vuosi | Tulos (m) | Paikka | Päivä |
| --- | --- | --- | --- |
| 1980 | 47,14 | Kokkola | 9.9. |
| 1981 | 48,62 | Kokkola | 9.9. |
| 1982 | 48,66 | Kokkola | 31.8. |
| 1983 | 49,02 | Veteli | 1.9. |
| 1984 | 51,54 | Kokkola | 12.6 |
| 1985 | 52,74 | Kannus | 7.7. |
| 1986 | 50,02 | Kälviä | 1.6. |
| 1987 | 52,46 | Ylivieska | 5.7. |
| 1988 | 52,34 | Kokkola | 2.8. |
| 1989 | 52,86 | Tukholma | 20.8. |
| Lähde:  |

Lähteet
-------

1. 1 2 3 4 5 6 7  Riitta Brännkärr Tilastopaja (vaatii kirjautumisen, maksullinen palvelu).
2. ↑  Martiskainen, Seppo et al.: *Suomi voittoon - kansa liikkumaan*, s. 494. Yleisurheilun Tukisäätiö, 2006. ISBN 951-98952-2-1.
3. ↑  Hannus, Matti & Laitinen, Esa: *Maailman paras maaottelu*, s. 229. Suomen Urheiluliitto, 2000. ISBN 951-96491-3-1.
4. ↑  Hannus, Matti; Laitinen, Esa & Martiskainen, Seppo: *Kalevan kisat - Kalevan malja*, s. 284–285. Suomen Urheiluliitto, 2002. ISBN 951-96491-5-8.
**SEAT 1200 Sport** on SEATin vuosina 1975–1981 valmistama kaksiovinen coupé-korinen automalli. Se perustuu tekniikaltaan SEAT 127 -malliin.

Terävälinjaisen auton ilmanvastuskerroin on 0,37. Muotoilu perustuu vuoden 1970 Torinon autonäyttelyssä esillä olleeseen NSU Nergal -konseptiautoon. Saksalainen NSU ei kuitenkaan tuonut mallia markkinoille ja myi auton piirrustukset SEATille, joiden pohjalta syntyi 1200 Sport.

1200 Sport -mallissa oli SEAT 124:stä peräisin oleva 1,2-litrainen bensiinimoottori, teholtaan 67 hevosvoimaa. Vuonna 1977 esiteltiin 1430 Sport, jossa oli SEAT 1430 -mallin 1,4-litrainen 77-hevosvoimainen moottori. Vuosina 1975–1979 malleja valmistettiin yhteensä 19 329 kappaletta. Vuonna 1980 valmistui kaksi ja seuraavana vuonna vielä yksi auto.

Lähteet
-------

1. ↑  Autolegendat ja niiden nykyvastineet: Seat 1200 Sport ja Ibiza Bocanegra *Auto Bild Suomi*.  10.6.2011.  Arkistoitu 22.1.2018. Viitattu 15.1.2017.

Aiheesta muualla
----------------

* Kuvia tai muita tiedostoja aiheesta **SEAT 1200 Sport** Wikimedia Commonsissa

SEATin automallit

|  |  |
| --- | --- |
| Nykyiset henkilöautomallit | 
* Arona
* Ateca
* Ibiza
* León
* Tarraco

 |
| Entiset mallit | 
* 124
* 124 Sport
* 127
* 128
* 131
* 132
* 133
* 600/800
* 850
* 1200 Sport
* 1400
* 1430
* 1500
* Alhambra
* Altea
* Arosa
* Córdoba
* Exeo
* Fura
* Inca
* Málaga
* Marbella
* Mii
* Panda
* Ritmo
* Ronda
* Toledo

 |
**Michael Stanley Regan** (s. 6. elokuuta 1976) on yhdysvaltalainen virkamies, jonka Joe Biden nimitti Yhdysvaltain ympäristönsuojeluviraston EPAn johtajaksi virkakautensa alussa 2021. Regan on työskennellyt pitkään ympäristöasioiden parissa.

Regan on toiminut EPAn ilmanlaatuosastolla Bill Clintonin ja George W. Bushin presidenttikausilla. Vuodet 2017–2020 hän johti Pohjois-Carolinan ympäristöhallintoa, ja sai monien ympäristönsuojelijoiden kannatuksen puolustamalla ympäristöä kemian ja energiateollisuuden toimia vastaan. Hänen republikaanitaustainen edeltäjänsä oli tukenut enemmän teollisuuden etuja. Samanlaista muutosta kohti ilmaston ja ympäristön suojelua häneltä odotetaan myös EPA:n johdossa, jossa tiede on jäänyt teollisuuden jalkoihin Trumpin kaudella.

Lähteet
-------

1. ↑  Joe Biden lupasi hallituksensa "näyttävän USA:lta" – näin kävi: naisten osuus lähellä tavoitetta, valkoiset aliedustettuina *Iltalehti*.  23.1.2021. Viitattu 26.1.2021.
2. ↑  Jeff Tollefson: Biden’s pick to head US environment agency heartens scientists *Nature*.  18.12.2020. Viitattu 31.1.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
**SEAT Exeo** on SEATin vuosina 2008–2013 valmistama ylemmän keskiluokan automalli. Se on uudelleennimetty Audi A4 (B7), jonka tuotantolinja siirrettiin valmistuksen päätyttyä Audin tehtaalta Saksasta SEATin tehtaalle Espanjaan. Auton ulkonäköä on muokattu vastaamaan muuta SEAT-mallistoa ja sen kojelauta on peräisin A4:n avomallista. Exeo esiteltiin Pariisin autonäyttelyssä syksyllä 2008.

Vuoden 2010 Euro NCAP -kolaritestistä Exeo sai tulokseksi neljä tähteä viidestä.

SEAT Exeo ST
Moottoreina olivat aluksi 1,6-litrainen (102 hv) bensiinimoottori ja 2,0-litrainen (120/143 hv) TDI-dieselmoottori. Keväällä 2009 valikoimaa täydensivät turboahdetut bensiinimoottorit 1,8 T (150 hv) ja 2,0 TFSI (200 hv), joista jälkimmäisessä oli suorasuihkutus. Lisäksi dieselistä tuli tarjolle 170-hevosvoimainen versio. Osaan malleista oli saatavana portaaton *Multitronic*-automaattivaihteisto, mutta Audin quattro-nelivetoa ei kuitenkaan ollut saatavilla Exeoon.

Keväällä 2010 turboahdettu ja suorasuihkutteinen 1,8 TSI (160 hv) korvasi aiemman 1,8-litraisen. Samaan aikaan 2,0 TFSI:stä tuli 210-hevosvoimainen versio. Saman vuoden syksyllä 1,6-litrainen poistui valikoimasta ja 1,8 TSI:stä tuli tarjolle myös pienitehoisempi 120-hevosvoimainen versio. 2,0 TFSI poistui vuoden 2012 lopulla.

Lähteet
-------

1. ↑  Seat names its new Exeo flagship *CAR Magazine*.  23.6.2008. Viitattu 21.11.2017. (englanniksi)
2. ↑  SEAT Exeo saloon 2.0 TDI Reference S.E. (2011) *Carzone*. Viitattu 21.11.2017. (englanniksi)
3. 1 2  Nimi muutettu: muistatko kun Audin sai Seatin logoilla – ja hinnalla? *Moottori*.  24.9.2020. Viitattu 24.9.2020.
4. ↑  Paris show: Seat Exeo *Autocar*.  3.10.2008. Viitattu 21.11.2017. (englanniksi)
5. ↑  SEAT Exeo 2010 Euro NCAP. Viitattu 21.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **SEAT Exeo** Wikimedia Commonsissa

SEATin automallit

|  |  |
| --- | --- |
| Nykyiset henkilöautomallit | 
* Arona
* Ateca
* Ibiza
* León
* Tarraco

 |
| Entiset mallit | 
* 124
* 124 Sport
* 127
* 128
* 131
* 132
* 133
* 600/800
* 850
* 1200 Sport
* 1400
* 1430
* 1500
* Alhambra
* Altea
* Arosa
* Córdoba
* Exeo
* Fura
* Inca
* Málaga
* Marbella
* Mii
* Panda
* Ritmo
* Ronda
* Toledo

 |
**Riitta-Liisa Bovellan** (s. 30. tammikuuta 1972) on suomalainen entinen pikajuoksija. Hän edusti aktiiviurallaan ensin Haukiputaan Veikkoja ja vuodesta 1986 alkaen Oulun Pyrintöä.

Bovellan voitti urallaan kolme SM-mitalia. Vuonna 1991 hän sai pronssia 400 metrin juoksussa ajalla 54,03. Vuonna 1993 Lahden SM-viesteissä Bovellan voitti Pyrinnön joukkueessa pronssia 4x400m viestissä ja hopeaa 4x800m viestissä. Näiden lisäksi hän voitti vuoden 1992 SM-hallikisoissa hopeaa 400 metrillä. Bovellan lopetti uransa vuoteen 1994.

Henkilökohtaiset ennätykset
---------------------------

Lähde: Tilastopaja
### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 100 m | 12,22 | Pudasjärvi | 21. kesäkuuta 1991 |
| 200 m | 24,50 | Kempele | 9. heinäkuuta 1991 |
| 300 m | 40,05 | Kankaanpää | 12. elokuuta 1988 |
| 400 m | 54,03 | Salo | 29. heinäkuuta 1991 |
| pituushyppy | 509 | Ruukki | 14. elokuuta 1993 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| 60 m | 7,85 | Oulu | 27. tammikuuta 1991 |
| 200 m | 25,52 | Turku | 18. helmikuuta 1990 |
| 200 m (ylipitkä rata) | 25,47 | Oulu | 1. helmikuuta 1990 |
| 300 m | 40,74 | Rovaniemi | 28. tammikuuta 1990 |
| 300 m (ylipitkä rata) | 39,20 | Tampere, Pirkkahalli | 11. helmikuuta 1990 |
| 400 m (ylipitkä rata) | 55,73 | Oulu | 10. helmikuuta 1991 |

Lähteet
-------

1. 1 2  Riitta-Liisa Bovellan Tilastopaja (vaatii kirjautumisen, maksullinen palvelu).
**Hentosätkin** (*Ranunculus confervoides*, syn. *R. trichophyllus* ssp. *eradicatus*, *R. trichophyllus* ssp. *lutulentus*, *Batrachium eradicatum*) on makeassa vedessä ja murtovedessä kasvava leinikkikasvi.

Ulkonäkö ja koko
----------------

Yksivuotinen hentosätkin kasvaa 5–30 senttimetriä pitkäksi. Sen ohut, vaaleanvihreä ja läpikuultava varsi on tyvestä pensasmaisesti haarova ja tyviosan nivelistä juurehtiva. Kasvin kaikki lehdet ovat hienoliuskaisia uposlehtiä. Ne ovat 1–3,5 cm pitkiä ja useimmiten varren nivelvälejä lyhyempiä. Lehtilapa on harittava-, veltto- ja harvaliuskainen. Kukkaperät ovat pituudeltaan tavallisesti 1–3 cm, mutta jäävät usein upoksiin jolloin kukat ovat umpipölytteisiä. Verho- ja terälehtiä on viisi kappaletta. Verholehdet ovat joskus sinikärkisiä. Valkoiset ja tyvestä keltaiset terälehdet ovat 3,5–4,5 mm, joskus jopa 7 mm pitkiä. Terälehdet eivät kosketa toisiaan ja niissä on sirppimäinen mesikuoppa. Heteitä on alle 10 kappaletta, ponnet ovat 0,5–0,7 mm pitkiä. Suomessa hentosätkin kukkii heinä-elokuussa. Hedelmä koostuu 1–1,5 mm pitkistä, siipipalteettomista pähkylöistä. Pähkylät ovat harvakarvaisia ja niissä on pieni ota. Hentosätkin on myrkyllinen kasvi, kuten muutkin leinikit.

Hentosätkin voi risteytyä järvisätkimen (*R. peltatus* ssp. *peltatus*) kanssa.

Levinneisyys
------------

Hentosätkin on pohjoinen sirkumpolaarinen laji eli se kasvaa pohjoisessa maapallon ympäri ulottuvilla vyöhykkeillä. Euroopassa sitä tavataan ainoastaan Islannissa, Norjassa, Ruotsissa, Suomessa ja Pohjois-Venäjällä sekä Kaukasian alueella. Levinneisyysalue jatkuu Venäjällä Aasian puolelle aina Tyynelle valtamerelle saakka, ja edelleen Alaskaan, Pohjois-Kanadaan ja Grönlantiin. Laji kestää varsin arktisiakin olosuhteita, joten sitä kasvaa jopa Pohjois-Grönlannin rannikolla.

Suomessa hentosätkintä voi tavata sopivista vesistöistä koko maassa, mutta tavanomainen laji on vain Pohjanlahden rannikolla Vaasan korkeudelta pohjoiseen sekä Itä- ja Luoteis-Lapissa.

Elinympäristö
-------------

Hentosätkin kasvaa vähäsuolaisessa murtovedessä sekä neutraalivetisissä järvissä, lähteissä ja puroissa. Kasvupaikat ovat kovahkoja mineraalimaapohjia.

Kuvia
-----

* 
* 
* 
* 
*

Lähteet
-------

* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

1. ↑  Retkeilykasvio 1998, s. 85, 87.
2. 1 2 3  Retkeilykasvio 1998, s. 87.
3. ↑  Den virtuella floran: Hårmöja (myös levinneisyyskartat) (ruotsiksi) Viitattu 8.1.2012.
4. ↑  Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Kasviatlas 2016: Hentosätkimen (*Ranunculus confervoides*) levinneisyys Suomessa Viitattu 12.12.2017.

Aiheesta muualla
----------------

* Kasviatlas 2016: Hentosätkimen (*Ranunculus confervoides*) levinneisyys Suomessa
* Pinkka – Lajintuntemuksen oppimisympäristö: Hentosätkin (*Ranunculus confervoides*)
**SCrew** (ly. **Streetdance Crew**) on suomalainen hip hop -tanssiryhmä. Sen perusti Maria-Serena Järvinen vuonna 2002 ja se on voittanut yhteensä muodostelma hip hopin SM-kultaa yhteensä kolme kertaa. Lisäksi vuoden 2006 EM-kilpailuissa SCrew voitti pronssia. Ryhmän koreografeja ovat suunnitelleet Järvisen lisäksi muiden muassa Tarina Mavrakis, Teemu Korjuslommi

Historia
--------

Vuosien 2001 ja 2003 pienryhmä hip hopin Suomen mestari sekä Dance Action 2006 pienryhmä hip hopin mestari Maria Serena Järvinen perusti tanssiryhmän vuonna 2002. Perustamisvuonnaan SCrew voitti ensimmäisen kerran *diz&dat*-muodostelmallaan muodostelma hip hopin Suomen mestaruuden. Koreogragian olivat suunnitelleet Järvinen ja Tarina Mavrakis. SCrew voitti lajin Suomen mestaruuden seuraavanakin vuonna 2003 teoksella *3D*.

Vuonna 2004 SCrew ei yltänyt SM-kilpailuissa voittoon vaan saavutti *Playground*-esityksellään neljännen sijan. Kolmannen Suomen mestaruutensa SCrew sai vuonna 2005 esityksellä *Katsotaan TeeVeetä*. Vuonna 2006 SCrew jäi kolmanneksi, ja mestaruuden voitti oululainen Style Squad.

SCrew saavutti streettanssin EM-kilpailuissa 24.–28. toukokuuta 2006 Espoossa kolmannen sijan sarjassa Hip Hop Formation Adults. SCrew sai yhden Suomen viidestä pokaalista näistä kansainvälisistä kilpailuista.

Lähteet
-------

1. ↑  Opettajat (Kohdasta Maria Serena Järvinen) DanceArt.fi.  Arkistoitu 18.1.2008. Viitattu 21.6.2008.